Օրինակ, վերջին 10 տարիների ընթացքում հայաստանյան քաղաքական քարտեզը կարելի էր նկարագրել «երեք նախագահների եռանկյունի» գծագրի միջոցով, ուր երեքից երկուսի իրական կամ ենթադրյալ միավորումը մեկի դեմ ստեղծում էր քաղաքական իրավիճակների սյուժեներ, եւ ուր մյուս՝ ավելի փոքր խաղացողները տեղաշարժվում էին եռանկյունու երեք կետերի ձգողականության ուժի սահմաններում: Փոքր խաղացողներից շատերն իրենց քաղաքական կապիտալները կուտակել են՝ մանեւրելով այդ երեքի միջեւ: Շատերը տապալվել են, իսկ մյուսներն էլ հենց այդ կուտակած կապիտալով դուրս են եկել քաղաքական առաջին լիգայից՝ բարձրագույնը: